বৃহন্মুম্বই মিউনিসিপ্যাল কর্পোরেশন (বিএমসি) জানিয়েছে, রাস্তা থেকে জমা জল বের করে দিতে তারা নাগাড়ে পাম্প চালিয়ে যাচ্ছে। তবুও অঝোরে বৃষ্টি হওয়ায় পরিস্থিতি স্বাভাবিক করা যাচ্ছে না। রাস্তা জল থইথই হওয়ায় এ দিন সকালে অফিস টাইমে দাদার, কুরলা, ওরলি, হিন্দমাতা, মাহিমে মানুষ নাস্তানাবুদ হন। কয়েকটি রাস্তায় বুক সমান জল থাকায় সরকারি বাস ঘুরপথে গন্তব্যে যাচ্ছে। বিভিন্ন জায়গায় গাছ পড়ে যাওয়ায় পরিস্থিতি আরও ঘোরালো হয়ে উঠেছে। লোকাল ট্রেনগুলি ২০ থেকে ৩০ মিনিট দেরিতে চলছে।